Lill-Professuri Ġ. AQUILINA u P. P. SAXDON. Sbejħa kull warda li tiftaħ f'ħoġor ommha, kull warda mbewsa minn fomm ix-xemx — li bħali tħobbha 'l warda — bil-ġawhar niedja mifruxa fuq sidirha. U jien nobgħodu il-ward qarrieqi, il-ward li qatt ma trabba fuq ħoġor ommu, għaliex ma jafx bil- ħajja li tinbet f'qalb il-weġgħa, U biss fil-warda li tgħix u tikber bħali : jogħxew għajnejja. Jien ma. ressaqx wardiet mill-ħjut minsuġa jew b'karti mlewwen taħt l-ilbies taż-żebgħa, quddiem ix-xbiha ħelwa tal-Madonna; mma nħobb mill-ġonna sbieħ, imrewħa. bl-oħla fwejjaħ, nagħżlilha l-Ward li jfuħ u xi ftit Vjoli moħbija qalb il-weraq. Imbagħ'd bi truf subgħajja ħelu, ħelu ninsġilha waħda waħda… il-Ġiżimin bajdani li jiftaħ sieket bħall-kewkbiet fl-għaxija għin tgħib ix-xemiz għajjiena. U meta jinxfu il-ward — l-għarqa t'għajnejja — jien ma nagħlix jekk huma jaqgħu bħalna… għax naf li l-mewt qerrieda tixhed il-ħajja. Ma nibkix lill-Warda meta nar'ha quddiemi tinża' bla ħoss… u titlaq waħda waħda… l-ilbies sabiħ tax-xema'… li jinżlu fl-art ħelwin bħal ġwienaħ. ċkejkna mitluqin mill-anġli, Inħobb il-ħajja u l-ġmiel li jgħum fil-wisa' bejn dirgħajha f'tgħanniqa ħelwa u sħiħa: inħobb il-friefet b'dawk l-ilwien imħallta għax magħhom qalbi togħxa xħin jersqu fuq il-ward ħa' jrommu l-fwiħa u jgabblu lwienhom sbieħ ma' ta' ġwinħajhom. Kull ġmiel jisraqni: u l-ġmiel iżid jisbieħ meta jissieħeb maċ-ċaqlig ħaj li jiġi biss mill-ħajja. Helwa t-tarbija… mhux biss għaliew fiċ-ċkejken flimkien inħalltu l-ħlewwa mas-sbuħija: iżda wkoll ħelwa għax f'kull tbissima li tinfirex f'wiċċha jew f'bikja mdendla fuq xofftejha ħelwa tagħraf il-ħajja, Il-ġmiel inħobb u l-ħajja: Ma jħobbx il-ġmiel min, dak li tibni l-ħajja, jobgħod u jħott bla ħniena… Ma jħobbx il-ħajja min lil qamħa bnina jaħsad, jaħasra l qabel jasal żmienha; u kiefer min jeqridha zħin tkun minn ommha biss tistenna l-ħajja l… MAQDES IL-QALB : Mhux deheb u fidda tleqq irid fit-tempju u twapet sbieħ ilewnu fuq l-irħam: lil qalbek il-Mulej trid mixgħula u-ruħek tiddi dejjem fuq id-dlam. Għax Hu kull ġmiel m'nn idejh jimlieħ bid-dija. u jlibbsu kull tiżwig u nsiġ ta' lwien; f'idejk lil qalbek biss biex tħobb ħallielek: MINN : qalbek l-ogħla ġieħ fost il-ħolqien.